இதுகுறித்து நம்மிடம் பேசிய சமூக ஆர்வலர் சுவாமிமலை சுந்தர விமலநாதன், ``தஞ்சாவூர்லயிருந்து திருச்சிக்கு தினமும் ஏகப்பட்ட பேருந்துகள் செல்கின்றன. ஆனால், அது எதுவுமே கலெக்டர் ஆபீஸ் ஸ்டாப்ல நிறுத்துறதில்லை. இதுக்குனு பிரத்யேகமான பேருந்துகளும் கிடையாது. கலெக்டர் ஆபீஸ் ஊழியர்களுக்காக மட்டும் தஞ்சாவூர் நகரத்துல இருந்து காலை 9.10 மற்றும் 9.40-க்கு என இரண்டே பேருந்துகள் மட்டும் இயக்கப்படுகின்றன. இது பொதுமக்களுக்குத் தெரியாதுங்கிறது ஒருபுறமிருக்க, தினமும் காலையிலயிருந்து சாயந்தரம் வரைக்கும் நாள் முழுக்க நூற்றுக்கணக்கான மக்கள் கலெக்டர் ஆபீஸுக்கு வந்து போக வேண்டிய சூழல்ல இருக்காங்க. எல்லார்கிட்டயும் கார்களோ டூவிலர்களோ கிடையாது.